Príloha č. 1 k zmluve o dielo:
Most na ceste II/547 nad riekou Hornád - rekonštrukcia 

Špecifikácia diela,
technické požiadavky

1.	Špecifikácia (opis) diela: stavebné práce na vykonaní diela „Most na ceste II/547 nad riekou Hornád - rekonštrukcia“ v členení stavebných objektov: SO 201-00 Rekonštrukcia mosta, SO 600-00 Dočasné ukotvenie trolejového vedenia, SO 601-00 Preložka verejného osvetlenia a SO 602-00 Opatrenia v zóne trolejového vedenia podľa DSPRS, v rozsahu podľa zmluvy a jej príloh, t. j. všetky prípravné, stavebno-technické/montážne práce potrebné na vykonanie rekonštrukcie mostného objektu, na jeho súčastiach (príslušenstve) a na dotknutých zariadeniach vrátane súvisiacich dodávok stavebných výrobkov/materiálov s ich dopravou na miesto použitia a služieb, a. i. činnosti súvisiace s vykonaním a odovzdaním diela 
2.	Odovzdanie a prevzatie staveniska za účelom vykonania diela (stavby) uskutočnia zmluvné strany na základe výzvy objednávateľa (stavebníka), v ktorej bude uvedený termín odovzdania staveniska. O odovzdaní a prevzatí staveniska zmluvné strany spíšu písomný protokol/zápis v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:
-	údaje o stavebníkovi a zhotoviteľovi stavby vrátane identifikačných údajov o osobách stavbyvedúceho a občasného technického dozoru objednávateľa, 
-	údaje o vydaných povoleniach, na základe ktorých sa stavba realizuje a dokumentácii poskytnutej zhotoviteľovi,
-	údaje o stavenisku,
-	miesto a dátum spísania protokolu/zápisu,
-	podpisy za odovzdávajúceho/cich a preberajúceho/cich.
Objednávateľ sa zaväzuje odovzdať stavenisko zhotoviteľovi vypratané v rozsahu nevyhnutnom na okamžité vykonávanie diela.
Zhotoviteľ zodpovedá za ochranu priestoru staveniska, za jeho zabezpečenie, označenie výstražnými tabuľami a výstražnými páskami, ako aj za škody vzniknuté porušením svojich povinností podľa § 373 a nasl. Obchodného zákonníka.
3.	Pri vykonávaní diela je zhotoviteľ povinný dodržiavať technické normy a predpisy, všeobecne záväzné právne predpisy a nariadenia v platnom znení v čase vykonávania diela, najmä:
- technické normy: STN EN 1504-1 Výrobky a systémy na ochranu a opravu betónových konštrukcií. Definície, požiadavky, riadenie kvality a hodnotenie zhody. Časť 1: Definície, STN EN 1504-2 Výrobky a systémy na ochranu a opravu betónových konštrukcií. Definície, požiadavky, riadenie kvality a hodnotenie zhody. Časť 2: Systémy na ochranu povrchu betónu, STN EN 1504-3 Výrobky a systémy na ochranu a opravu betónových konštrukcií. Definície, požiadavky, riadenie kvality a hodnotenie zhody. Časť 3: Opravy s nosnou funkciou a bez nosnej funkcie, STN EN 1504-7 Výrobky a systémy na ochranu a opravu betónových konštrukcií. Definície, požiadavky, riadenie kvality a hodnotenie zhody. Časť 7: Protikorózna ochrana výstuže, STN EN 1504-9 Výrobky a systémy na ochranu a opravu betónových konštrukcií. Definície, požiadavky, riadenie kvality a hodnotenie zhody. Časť 9: Všeobecné princípy používania výrobkov a systémov, STN EN 1504-10 Výrobky a systémy na ochranu a opravu betónových konštrukcií. Definície, požiadavky, riadenie kvality a hodnotenie zhody. Časť 10: Používanie výrobkov a systémov na stavbe, kontrola kvality vyhotovenia, STN EN 13108-1 Asfaltové zmesi. Požiadavky na materiály. Časť 1: Asfaltový betón, STN EN 14695 Hydroizolačné pásy a fólie. Hydroizolačné asfaltované pásy s nosnou vložkou na betónové mostovky a ďalšie betónové povrchy vystavené pôsobeniu cestných vozidiel. Definície a vlastnosti, STN EN 13670 Zhotovovanie betónových konštrukcií, STN EN 206 Betón. Špecifikácia, vlastnosti, výroba a zhoda, STN EN 12390-8 Skúšanie zatvrdnutého betónu. Časť 8: Hĺbka presiaknutia tlakovou vodou, STN EN 10204 Kovové výrobky. Druhy dokumentov kontroly, STN EN 10 025-2 Výrobky valcované za tepla z konštrukčných ocelí. Časť 2: Technické dodacie podmienky na nelegované konštrukčné ocele, STN ISO 9223 Korózia kovov a zliatin. Korózna agresivita atmosfér. Klasifikácia, stanovenie a odhad (ISO 9223: 2012), STN EN 10 080 Oceľ na vystuženie betónu. Zvariteľná oceľová výstuž. Všeobecne, STN EN 1090-2 Zhotovovanie oceľových a hliníkových konštrukcií. Časť 2: Technické požiadavky na oceľové konštrukcie, STN EN ISO 8504-2 Príprava oceľových podkladov pred nanesením náterových látok a podobných výrobkov. Metódy prípravy povrchu. Časť 2: Abrazívne čistenie (ISO 8504-2:2019), STN EN ISO 12944-4 Náterové látky. Protikorózna ochrana oceľových konštrukcií ochrannými náterovými systémami. Časť 4: Typy povrchov a príprava povrchu (ISO 12944-4:2017),  STN EN 13242+A1 Kamenivo do nestmelených a hydraulicky stmelených materiálov používaných v inžinierskom staviteľstve a pri výstavbe ciest (Konsolidovaný text), STN 73 6200 Mostné názvoslovie, STN 73 6242 Vozovky na mostoch pozemných komunikácií. Navrhovanie a požiadavky na materiály, STN 73 6114 Vozovky pozemných komunikácií. Základné ustanovenia pre navrhovanie, STN 73 6129 Stavba vozoviek. Postreky, nátery a membrány, STN 74 3305 Ochranné zábradlia, STN 01 8020 Dopravné značky na pozemných komunikáciách, STN 73 050 Zemné práce. Všeobecné ustanovenia, STN 73 6005 Priestorová úprava vedení technického vybavenia, STN 73 0802 Požiarna bezpečnosť stavieb. Spoločné ustanovenia, STN 33 1310 Elektrotechnické predpisy. Bezpečnostné predpisy pre elektrické zariadenia určené na používanie osobami bez elektrotechnickej kvalifikácie, STN 33 2000-1 Elektrické inštalácie nízkeho napätia. Časť 1: Základné princípy, stanovenie všeobecných charakteristík, definície, STN 33 2000-4-41 Elektrické inštalácie nízkeho napätia. Časť 4-41: Zaistenie bezpečnosti. Ochrana pred zásahom elektrickým prúdom, STN 33 2000-5-51 Elektrické inštalácie budov. Časť 5-51: Výber a stavba elektrických zariadení. Spoločné pravidlá, STN 33 2000-5-52 Elektrické inštalácie nízkeho napätia. Časť 5-52: Výber a stavba elektrických zariadení. Elektrické rozvody, STN 33 2000-5-54 Elektrické inštalácie nízkeho napätia. Časť 5-54: Výber a stavba elektrických zariadení. Uzemňovacie sústavy a ochranné vodiče, STN 33 2000-6 Elektrické inštalácie nízkeho napätia. Časť 6: Revízia, STN 34 3100 Bezpečnostné požiadavky na obsluhu a prácu na elektrických inštaláciách, STN 34 1050 Elektrotechnické predpisy STN. Predpisy pre kladenie silnoprúdových elektrických vedení, STN 34 1610 Elektrotechnické predpisy STN. Elektrický silnoprúdový rozvod v priemyselných prevádzkach, STN 34 3104 Elektrotechnické predpisy STN. Bezpečnostné predpisy pre obsluhu a prácu v elektrických prevádzkarňach, STN 34 3108 Elektrotechnické predpisy. Bezpečnostné predpisy o zaobchádzaní s elektrickým zariadením laikmi, STN 34 3109 Elektrotechnické predpisy. Bezpečnostné predpisy pre činnosť na trakčnom vedení a v jeho blízkosti, STN EN 60 445 Základné a bezpečnostné zásady pre rozhranie človek-stroj, označovanie a identifikácia. Identifikácia svoriek zariadení a prípojov vodičov a vodičov, STN EN 62305-1 až 4 Ochrana pred bleskom, STN EN 61310-1 Bezpečnosť strojových zariadení. Indikácia, označovanie a ovládanie. Časť 1: Požiadavky na vizuálne, akustické a dotykové signály, STN EN 131-2 + A2 Rebríky. Časť 2: Požiadavky, skúšanie, označovanie, STN EN 365 Osobné ochranné prostriedky proti pádu z výšky. Všeobecné požiadavky na návody na použitie, údržbu, periodické skúšanie, opravu, označovanie a balenie, STN 73 0422 Presnosť vytyčovania líniových a plošných stavebných objektov, STN 83 7010 Ochrana prírody. Ošetrovanie, udržiavanie a ochrana stromovej vegetácie, a. i. podľa DSPRS a súvisiace s vykonaním diela;
- technické predpisy: technicko-kvalitatívne podmienky (ďalej len “TKP”), materiálové katalógové listy (ďalej len „KL“), vzorové listy stavieb pozemných komunikácií (ďalej len „VL“) a technické podmienky (ďalej len “TP”) /v rozsahu primeranom k predmetu plnenia/: TKP časť 0 Všeobecne, TKP časť 2 Zemné práce, TKP časť 4 Odvodňovacie zariadenia a chráničky pre inžinierske siete, TKP časť 5 Podkladové vrstvy, TKP časť 6 Hutnené asfaltové zmesi, TKP časť 10 Záchytné bezpečnostné zariadenia, TKP časť 11 Dopravné značenie, TKP časť 15 Betónové konštrukcie všeobecne, TKP časť 16 Debnenie, lešenie a podporné skruže, TKP časť 17 Výstuž do betónu, TKP časť 18 Betón na konštrukcie, TKP časť 20 Oceľové konštrukcie, TKP časť 21 Ochrana oceľových konštrukcií proti korózii, TKP časť 22 Izolačný system vozovky na moste, TKP časť 23 Mostné ložiská, TKP časť 24 Mostné závery, TKP časť 37 Asfaltocementové vrstvy vozoviek, KLMP 1/2019 Katalógové listy mostných prefabrikátov, KLVM 1/2010 Katalógové listy vozoviek na mostoch, KLMZ 1/2011 Katalógové listy mostných záverov, KLML 1/2011 Katalógové listy mostných ložísk, KLAZ 1/2019 Katalógové listy asfaltových zmesí, KLEaZ 1/2014 Katalógové listy emulzií a zálievok + Dodatok č. 1/2016 ku KLEaZ 1/2014, KLK 1/2012 Katalógové listy kameniva + Dodatok č. 1/2016 ku KLK 1/2012 + Dodatok č. 2/2019 ku KLK 1/2012, VL 4 Mosty,  VL 6.1 Zvislé dopravné značky, TP 001 (TP 03/2002) Asfaltové mostné závery, TP 008 (TP 06/2004) Podpovrchové mostné závery, TP 010 Zvodidlá na pozemných komunikáciách + Dodatok č. 1/2020 k TP 010, TP 019 (TP 03/2006) Dokumentácia stavieb ciest, TP 026 (TP 07/2007) Sekundárna ochrana betónových konštrukcií, TP 032 Riadenie kvality hutnených asfaltových zmesí, TP 060 (08/2012) Prehliadky, údržba a opravy cestných komunikácií. Mosty, TP 062 (TP 10/2012) Špeciálna úprava povrchu betónovej mostovky pod izolačnou vrstvou. Kotviaci impregnačný náter a zapečaťujúca vrstva, TP 063 (TP 11/2012) Odvodnenie mostov na pozemných komunikáciách, TP 068 Protikorózna ochrana oceľových konštrukcií mostov, TP 069 (TP 06/2013) Použitie dopravných značiek a dopravných zariadení na označovanie pracovných miest, TP 081 Základné ochranné opatrenia pre obmedzenie vplyvu bludných prúdov na mostné objekty pozemných komunikácií, TP 108 Zvodidlá na pozemných komunikáciách. Oceľové zvodidlá, TP 113 Prechodové oblasti cestných a diaľničných mostov, technické pravidlá pre plyn (TPP), najmä TPP 702 01 a 906 01, a. i. podľa DSPRS a súvisiace s vykonaním diela; TKP, KL, VL a TP sú dostupné na webovej stránke: www.ssc.sk,
- všeobecne záväzné právne predpisy a nariadenia: zákon FZ ČSSR č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláška MŽP SR č. 453/2000 Z. z. ktorou sa vykonávajú niektoré ustanovenia stavebného zákona, zákon NZ ČSSR č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláška MV SR č. 30/2020 Z. z. o dopravnom značení, vyhláška FMD č. 35/1984 Zb. ktorou sa vykonáva zákon o pozemných komunikáciách (cestný zákon), zákon FZ ČSFR č. 17/1992 Zb. o životnom prostredí v znení neskorších predpisov, zákon NR SR č. 223/2001 Z. z. o odpadoch a o zmene a doplnení niektorých zákonov v  znení neskorších predpisov, vyhláška MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov, vyhláška MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov, zákon NR SR č. 17/2004 Z. z. o poplatkoch za uloženie odpadov v znení neskorších predpisov, zákon NR SR č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon), vyhláška MPŽPRR SR č. 418/2010 Z. z. o vykonaní niektorých ustanovení vodného zákona v znení neskorších predpisov, vyhláška MŽP SR č. 200/2018 Z. z., ktorou sa ustanovujú podrobnosti o zaobchádzaní so znečisťujúcimi látkami, o náležitostiach havarijného plánu a o postupe pri riešení mimoriadneho zhoršenia vôd, zákon NR SR č. 137/2010 Z. z. o ovzduší v znení neskorších predpisov, zákon NR SR č. 543/2002 Z. z. o ochrane prírody a krajiny v znení neskorších predpisov, vyhláška MŽP SR č. 24/2003 Z. z. ktoru sa vykonáva zákon č. 543/2002 Z. z. o ochrane prírody a krajiny v znení neskorších predpisov, zákon NR SR č. 478/2002 Z. z. o ochrane ovzdušia, ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší), zákon NR SR č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, zákon NR SR č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, zákon NR SR č. 513/2009 Z. z. o dráhach a o zmene a doplnení niektorých zákonov v znení neskorších predpisov, vyhláška MDPT SR č. 205/2010 Z. z. o určených technických zariadeniach a určených činnostiach a činnostiach na určených technických zariadeniach v znení neskorších predpisov, zákon NR SR č. 251/2012 Z. z. o energetike a o zmene niektorých zákonov v znení neskorších predpisov, zákon NR SR č. 656/2004 Z. z. o energetike a o zmene niektorých zákonov v znení neskorších predpisov, zákon NR SR č. 351/2011 Z. z. o elektronických komunikáciách v znení neskorších predpisov, zákon NR SR č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších pedpisov, zákony a nariadenia týkajúce sa bezpečnosti a ochrany zdravia, predpisy o bezpečnosti práce a technických zariadení, najmä: zákon NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhláška MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, zákon vyhláška SÚBP č. 59/1982 Zb. ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhláška MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, nariadenie vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci v znení neskorších predpisov, zákon č. 314/2001 Z. z. o ochrane pred požiarmi v znení neskorších predpisov, vyhláška MV SR č. 121/2002 Z. z. o požiarnej prevencii v znení neskorších predpisov, vyhláška MV SR č. 94/2004 Z. z. ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, zákon FZ ČSFR č. 513/1991 Zb. obchodný zákonník v znení neskorších predpisov, a. i. podľa DSPRS a súvisiace s vykonaním diela.
4.	Zhotoviteľ zabezpečí koordinátora dokumentácie na koordináciu projektovej dokumentácie a jej zmien z hľadiska zaistenia bezpečnosti a ochrany zdravia pri práci a koordinátora/koordinátorov bezpečnosti na koordináciu plnenia úloh pri realizácii prác na stavenisku z hľadiska zaistenia bezpečnosti a ochrany zdravia pri práci v zmysle nariadenia vlády SR č. 396/2006 Z. z. (ďalej len “NV SR č. 396/2006 Z. z.“).
5.	Zhotoviteľ zabezpečí pred zriadením staveniska vypracovanie plánu bezpečnosti a ochrany zdravia pri práci podľa § 5 ods. 2 písm. b) NV SR č. 396/2006 Z. z. a poskytne spolupôsobenie objednávateľovi pri vypracovaní/aktualizácii oznámenia podľa prílohy č. 1 NV SR č. 396/2006 Z. z. pre príslušný inšpektorát práce. Zhotoviteľ pred začatím prác viditeľne umiestni na stavenisku oznámenie podľa prílohy č. 1 NV SR č. 396/2006 Z. z..
6.	Zhotoviteľ bude rešpektovať požiadavky vlastníkov/správcov dielom dotknutých vedení/ zariadení inžinierskych sietí, zabezpečí (objedná) vytýčenie týchto sietí/zariadení v mieste vykonávania diela ich vlastníkmi/správcami, vyznačí ich polohu priamo na povrchu terénu a oznámi začatie prác vlastníkovi/správcovi dotknutej inžinierskej siete/zariadenia (najneskôr 7 dní pred začatím). Zhotoviteľ preukázateľne oboznámi pracovníkov, ktorí budú vykonávať práce, s vytýčenou a vyznačenou polohou týchto vedení a zariadení, podmienkami ich ochrany, s ich možnou polohovou odchýlkou a ochrannými pásmami podzemných a nadzemných vedení a zariadení, a bude dodržiavať podmienky pre práce v ochranných pásmach týchto sietí/zariadení. Z dôvodu možnej polohovej odchýlky od skutočného uloženia vedenia/zariadenia zhotoviteľ overí polohu ako aj výškové uloženie vytýčených vedení/zariadení inžinierskych sietí ručne kopanými sondami. Zhotoviteľ počas celej doby vykonávania diela zabezpečí ochranu inžinierskych sietí/zariadení tak, aby nedošlo k ich ohrozeniu, narušeniu alebo poškodeniu, zabezpečí ich prístupnosť vlastníkovi/správcovi zariadenia, a účasť vlastníka/správcu zariadenia v prípade zásahu do zariadenia. V miestach výskytov, súbehov a križovaní vedení/ zariadení inžinierskych sietí a v ich ochranných pásmach je zhotoviteľ povinný vykonať všetky objektívne účinné ochranné opatrenia, pracovať s maximálnou opatrnosťou bez použitia nevhodného náradia (napr. hĺbiacich strojov) a použitia/prejazdu ťažkých mechanizmov/vozidiel, zabezpečiť vzdušné vedenia proti poškodeniu, výkopy realizovať výhradne ručne (1,5 – 3 m na každú stranu od vyznačenje polohy podzemného vedenia - podľa požiadaviek vlastníka/správcu a príslušných technických noriem), odkryté vedenia riadne zabezpečiť, aby nedošlo k ich akémukoľvek ohrozeniu, previsom, vypadnutiu z káblovej trasy, nedovolenému priehybu, krádeži a mechanickému poškodeniu, resp. poškodeniu nepovolanou osobou (žľabovaním, ŽB doskami), a bez narušenia stability podperných bodov a uzemňovacej sústavy elektrického vedenia. Zhotoviteľ pred zakrytím (zasypaním) zhutní zeminu pod vedením a k zakrytiu/zasypaniu odkrytého vedenia prizve vlastníka/ správcu tohto vedenia ku kontrole jeho nepoškodenosti a uloženia výstražnej fólie (min. dva (2) pracovné dni vopred), a zásyp vykoná len po písomnom súhlase vlastníka/správcu vedenia a podľa požiadaviek vlastníka/správcu vedenia (triedený štrk, zákrytová doska, ochranná fólia, obnova krytia a značenia markermi). Zhotoviteľ bezodkladne ohlási akékoľvek poškodenie podzemného vedenia/zariadenia vrátane izolácie jeho vlastníkovi/ správcovi/ prevádzkovateľovi a bude rešpektovať stanovené opatrenia pre minimalizáciu škody (v prípade poškodenia koaxiálneho kábla UPC je nutné vymeniť celý úsek kábla medzi dvoma najbližšími distribučnými skriňami/výmena dotknutého úseku vedenia DELTA ONLINE medzi najbližšími rozvádzačmi). Nad existujúcimi podzemnými vedeniami/zariadeniami a v ich ochranných pásmach a v ochrannom pásme vonkajšieho nadzemného elektrického zariadenia je zakázané zriaďovanie skládok materiálu a stavebných dvorov počas výstavby, uskladňovať ľahko horľavé alebo výbušné látky, používať osobitne ťažké mechanizmy, vykonávať činnosti ohrozujúce vedenie, spoľahlivosť a bezpečnosť prevádzky, činnosti ohrozujúce bezpečnosť osôb a majetku, umiestňovať nadzemné stavby (dopravné značenie, zábradlie a pod.) a porasty. Zhotoviteľ bude rešpektovať najmenšie dovolené vzdialenosti inžinierskych sietí v súbehu a pri križovaní inžinierskych sietí stanovené v príslušných technických normách. Povrchové znaky inžinierskych sietí budú upravené do výšky nivelety novej povrchovej úpravy komunikácie.
V prípade plánovaného pohybu ťažkých mechanizmov nad plynovými rozvodmi SPP-D je zhotoviteľ povinný nad os plynovodu umiestniť cestné panely a dodržať ochranné pásmo pri umiestňovaní objektov staveniska. Prístup k akýmkoľvek zariadeniam SPP-D nie je povolený a manipulácia s nimi je prísne zakázaná.
Nad trasou elektronických komunikačných sietí (EKS) je zákazané prechádzanie ťažkými vozidlami bez vykonania ich ochrany proti poškodeniu.
V mieste/blízkosti miesta vykonávania diela sa nachádzajú inžinierske siete/zariadenia vlastníkov/správcov: Východoslovenská distribučná, a.s., Košice, SPP - Distribúcia, a.s., Bratislava, Dopravný podnik mesta Košice a.s., Košice (trakčné stožiare, sústava trolejového vedenia, verejné osvetlenie), UPC BROADBAND SLOVAKIA s.r.o, prevádzkareň Košice, Východoslovenská vodárenská spoločnosť, a.s., závod Košice, Orange Slovensko a.s., Bratislava, Technická univerzita v Košiciach, DELTA ONLINE spol. s r.o., Košice/UPJŠ – SANET v Košiciach, Slovak Telekom, a.s., Bratislava, ANTIK Telecom s.r.o., Košice, SITEL s.r.o., Košice, SWAN KE, s.r.o., Košice (nadzemné inžinierske siete).
7.	Podľa § 44 zákona FZ ČSSR č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) stavbu môže uskutočňovať len právnická osoba alebo fyzická osoba oprávnená na vykonávanie stavebných prác podľa osobitných predpisov (§ 2 ods. 2 Obchodného zákonníka) a vedenie uskutočňovania stavby vykonáva stavbyvedúci. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania stavby, zodpovednosť za súlad priestorovej polohy s dokumentáciou stavby a za dodržiavanie všeobecných technických požiadaviek na výstavbu (§ 45 ods. 3 stavebného zákona).
8.	Podľa § 45 stavebného zákona vybrané činnosti vo výstavbe (projektová činnosť, vedenie uskutočňovania stavieb, vybrané geodetické a kartografické činnosti) môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnené osoby sú povinné pri tejto činnosti chrániť verejné záujmy. Právnické osoby môžu vykonávať vybrané činnosti vo výstavbe, ak zabezpečia ich výkon oprávnenými osobami.
9.	Zhotoviteľ je povinný v súlade s § 46d stavebného zákona viesť o činnostiach, ktoré vykonáva stavebný denník. Stavebný denník je dokument, ktorý je súčasťou dokumentácie uloženej na stavenisku; zaznamenávajú sa v ňom všetky podstatné udalosti, ktoré sa stali na stavenisku. Do stavebného denníka sa zapisujú všetky dôležité údaje o stavebných prácach, o vykonávaní štátneho stavebného dohľadu, autorského dohľadu projektanta a o iných činnostiach ovplyvňujúcich stavebné práce a priebeh výstavby. Stavebný denník vedie stavbyvedúci od prvého dňa prípravných prác až do skončenia stavebných prác (odovzdania a prevzatia stavby). Ak bude k denným záznamom potrebné stanovisko druhej zmluvnej strany, musí byť toto stanovisko zaznamenané do denníka do troch (3) pracovných dní.
10.	Občasný technický dozor nad vykonávaním diela vykonáva objednávateľ (stavebník) prostredníctvom svojho zástupcu. Na nedostatky zistené v priebehu vykonávania diela upozorňuje zápisom do stavebného denníka. Rozsah činností občasného technického dozoru, najmä:
-	odovzdanie a prevzatie staveniska,
-	vedenie pracovných porád (kontrolné dni),
-	vykonávanie kvalitatívno-technickej kontroly realizovaných stavebných prác,
-	predkladanie stanovísk k doplnkom a zmenám DSPRS,
-	kontrolovanie a potvrdzovanie vecnej a cenovej správnosti a úplnosti platobných dokladov,
-	kontrolovanie vykonania prác a dodávok, ktoré budú ďalším postupom zakryté alebo zneprístupnené,
-	spolupráca s projektantom DSPRS pri výkone občasného autorského dohľadu,
-	spolupráca s projektantom DSPRS a zhotoviteľom stavby pri navrhovaní opatrení na odstránenie prípadných vád v DSPRS,
-	kontrola vykonávania predpísaných skúšok materiálov, konštrukcií a prác v rámci kontrolných a skúšobných plánov, kontrola ich výsledkov a vyžadovanie predloženia dokladov, ktoré preukazujú kvalitu uskutočnených prác a dodávok (atesty, protokoly),
-	vykonávanie opatrení k odvráteniu alebo obmedzeniu škôd,
-	kontrolovanie postupu prác vykonávania diela,
-	stanovovanie termínov odstraňovania vád a nedorobkov, kontrola a potvrdzovanie ich odstránenia,
-	v prípade nutnosti, napr. hrozba vzniku/vznik škôd na stavbe, nedodržanie ochrany bezpečnosti zdravia pri práci, ochrany pred požiarmi, ochrany životného prostredia alebo ohrozenia života alebo zdravia zamestnancov na stavbe alebo iných osôb na stavenisku alebo jeho bezprostrednom okolí, nariadenie prerušenia alebo zastavenia vykonávania diela zhotoviteľom.
Objednávateľ sa zaväzuje oznámiť zhotoviteľovi pri odovzdaní a prevzatí staveniska na vykonanie diela identifikačné údaje osoby, ktorá bude vykonávať občasný technický dozor.
11.	Občasný odborný autorský dohľad projektanta nad uskutočňovaním stavby podľa DSPRS overenej príslušným stavebným úradom v stavebnom konaní a to počas celej doby realizácie stavby, t. j. od odovzdania staveniska stavby a jeho prevzatia zhotoviteľom až po odovzdanie stavby a jej prevzatie objednávateľom bude vykonávať spracovateľ DSPRS – TUNROAD Engineering, s. r.o., Bratislava.
12.	V prípade odkrytia archeologického nálezu je povinnosť postupovať v zmysle § 127 stavebného zákona, nález ihneď ohlásiť a urobiť nevyhnutné opatrenia na jeho ochranu, pokiaľ o ňom nerozhodne stavebný úrad po dohode s orgánom štátnej správy na ochranu pamiatkového fondu alebo Archeologickým ústavom SAV.
13.	Zhotoviteľ je povinný zaobchádzať s nebezpečnými látkami primerane v súlade s § 39 zákona o vodách v spojení s vyhláškou MŽP SR č. 200/2018 Z. z.  a príslušnými STN tak, aby bola zabezpečená ochrana povrchových a podzemných vôd pred znečistením.
14.	Zhotoviteľ pred začatím vykonávania diela, príp. zriadenia staveniska alebo ďalšieho dočasného záberu zelene, ktorý vznikne počas vykonávania diela (manipulačný priestor, uloženie materiálu a pod.), je povinný určiť presnú výmeru a následne požiadať správcu verejnej zelene Správu mestskej zelene v Košiciach (ďalej len „SMZ“) o vyjadrenie k záberu, a oznámiť SMZ presný termín začatia a ukončenia vykonávania diela. Zhotoviteľ nebude vytvátať na priľahlej zeleni skládky zeminy, stavebného/odpadového materiálu, zamedzí vjazdu a výjazdu mechanizmov na priľahlú zeleň, zamedzí poškodeniu verejnej zelene (drevín, porastov, prvkov a pod., ktoré sú súčasťou verejnej zelene). Po ukončení prác zhotoviteľ odovzdá upravený terén, t. j. odstráni všetky zvyšky stavebného materiálu, vyrovná terén, vykoná obnovu poškodených trávnikov (skyprí terén do hĺbky 10 cm, odstráni všetky pevné časti väčšie ako 5 mm, urobí navážku biologicky účinnej zeminy bez stavebných zvyškov (ph 6,5 – 7,5), urovná výškové rozdiely, uhrabe a zatrávni trávnou zmesou pre parkový trávnik v množstve 0,03 kg/m2 trávneho osiva, uhrabe, uvalcuje a zaleje dávkou vody 10 – 15 l/m2), a písomným záznamom odovzdá technikovi SMZ.
15.	Zhotoviteľ bude rešpektovať okolité dreviny (stromy a a krovité porasty) tak, aby nedošlo k bezprostrednému alebo následnému zníženiu ekologických a estetických funkcií ich podzemných a nadzemných častí, resp. k ich odumretiu a bude postupovať podľa STN 83 7010 a požiadaviek správcu zelene. V blízkosti drevín je zhotoviteľ povinný vykonávať zemné práce ručným spôsobom (2,5 m od päty kmeňa) bez zásahu do koreňového priestoru drevín a prerušenia koreňov hrubších ako 3 cm (korene sa môžu prerušiť jedine rezom, pričom sa rezné miesta zahladia a ošetria), navážky zeminy, stavebného odpadu alebo materiálu uskladňovať mimo koreňovú zónu drevín a nezvyšovať nepriepustnosť pôdy v koreňovej zóne drevín.
16.	Stavebné práce budú realizované v zmysle DSPRS, etapovite za čiastočnej uzávierky dotknutej pozemnej komunikácie. Zhotoviteľ sa zaväzuje počas vykonávania diela zabezpečiť všetky nevyhnutné opatrenia na dosiahnutie minimálnych obmedzení v cestnej premávke. Čiastočná uzávierka dotknutej pozemnej komunikácie môže byť vykonaná len na základe povolenia vydaného príslušnym cestným správnym orgánom a v súlade s podmienkami uvedenými v tomto povolení. Zhotoviteľ (žiadateľ) podľa ust. § 7 ods. 1 zákona č. 135/1961 Zb. o pozemných komunikáciách (cestný zákon) v znení neskorších predpisov má povinnosť požiadať cestný správny orgán o zvláštne užívanie dotknutej komunikácie v konkrétnom termíne, s prihliadnutím na čo najkratší čas realizácie prác s využitím i viac zmennej prevádzky ako aj dní pracovného voľna a pokoja pri rešpektovaní času nočného kľudu, ktorý následne na základe záväzného stanoviska príslušného dopravného inšpektorátu rozhodne o čiastočnej uzávierke dotknutej pozemnej komunikácie.
17.	Dočasné dopravné značenie súvisiace s čiastočnou uzávierkou pozemnej komunikácie bude osadené v súlade so zákonom NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhláškou MV SR č. 30/2020 Z. z. o dopravnom značení a vyhláškou MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, a v zmysle určenia použitia dočasného dopravného značenia vydaného príslušnym cestným správnym orgánom.
18.	Povolenie príslušného cestného správneho orgánu na čiastočnú uzávierku dotknutej pozemnej komunikácie a na určenie použitia dočasného dopravného značenia si zabezpečí zhotoviteľ na základe projektu organizácie dopravy a dočasného dopravného značenia – súčasť DSPRS, časť  „Prenosné dopravné značenie“.
19.	Potrebné dočasné dopravné značenie obstará, dopraví na miesto použitia a osadí zhotoviteľ, ktorý bude zabezpečovať aj jeho údržbu počas vykonávania diela a zabezpečí jeho odstránenie po ukončení diela. Za účelom kontroly správnosti osadenia prenosného dopravného značenia zhotoviteľ prizve zástupcu krajského dopravného inšpektorátu  KR PZ v Košiciach.
20.	Zo záujmových dôvodov OS SR zhotoviteľ pri vykonávaní diela je povinný zabezpečiť prejazdnosť (obslužnosť) cesty II/547 o minimálnej šírke jazdného pruhu 3,5 m, alebo zabezpečiť obchádzkovú trasu, v prípade dopravných obmedzení postupovať v zmysle § 7 a § 24 ods. e) zákona č. 135/1961 Zb. v znení neskorších predpisov a § 10 ods. 6 písm. b) vyhlášky FMD č. 35/1984 Zb., a oznámiť začiatok a koniec stavebných prác a dopravných obmedzení na Národné centrum vojenskej dopravy OS SR, Bratislava.
21.	Zhotoviteľ je povinný oznámiť začatie a ukončenie vykonávania diela správcovi vodného toku Hornád (HCP 4-32-05), ktorým je Slovenský vodohospodársky podnik, š.p., OZ Košice, Správa povodia Hornádu a Bodvy Košice, a to min. 1 týždeň vopred a v prípade vzniku havárie kontaktovať havarijného technika Správy povodia Hornádu a Bodvy, Košice.